હંમેશાં પ્રતિષ્ઠિત કંપનીના ગુણવત્તાવાળા કોસ્મેટિક્સ ખરીદવાના રાખો. નિમ્નકક્ષાના કોસ્મેટિક્સને પરિણામે ખૂબ નુકસાન થાય છે. ખરીદતી વખતે એ પણ જુઓ કે કોસ્મેટિક્સ બે વર્ષ કરતાં જૂનાં ન હોય. તદુપરાંત કોસ્મેટિક્સને સ્વચ્છખાનામાં અને સીધા સૂર્યનાં કિરણો ના પડતા હોય એવી જગ્યાએ મૂકવાનું રાખો. મસ્કરા વેન્ડમાં હવા ના રહે એ રીતે પંપ કરીને મસ્કરાની બોટલ બંધ કરશો. કેમ કે વેન્ડની અંદર જા હવા ભરાઈ જશે તો તેનાથી મસ્કરા સુકાઈ જશે અને તેમાં બેક્ટેરિયા ઉત્પન્ન થવાનો સંભવ થશે. પરિણામે મસ્કરામાંથી વાસ આવશે. જો એવું કંઈ પણ થાય તો એનો ઉપયોગ તરત અટકાવી દેશો. એના લીધે આઈ ઇન્ફેક્શન થઈ શકે છે.